Държавен вестник, бр. 44, 2022 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  44
49 
 
8.1.5. Преди приемането на спасителни средства и приспособления, които не са били предварително 
одобрени от Администрацията, последната се уверява, че спасителните средства и приспособления 
отговарят на изискванията на настоящата глава. 
 
8.1.6. Освен ако в настоящия Кодекс не е предвидено друго, спасителните средства, изисквани по силата 
на настоящата глава, за които в Международния кодекс за спасителни средства не са включени подробни 
спецификации, отговарят на изискванията на Администрацията. 
 
8.1.7. Администрацията изисква спасителните средства да бъдат подложени на такива производствени 
изпитвания, каквито са необходими, за да се гарантира, че те са произведени на базата на същия 
стандарт като одобрения прототип. 
 
8.1.8. Процедурите, приети от Администрацията за одобрение, включват и условията, при които 
одобрението ще продължи да бъде валидно или ще бъде оттеглено. 
 
8.1.9. Администрацията определя срока на приемливост на спасителните средства, чиито качества се 
влошават с възрастта.  Тези спасителни средства се маркират със средство за определяне на тяхната 
възраст или с датата, на която следва да се заменят. 
 
8.1.10.  За целите на настоящата глава, освен ако изрично не е предвидено друго: 
 
.1. „Откриване“ е определянето на местоположението на оцелелите лица или на спасителните съдове. 
 
.2. „Стълба за качване“ е стълбата, осигурена на пунктовете за качване в спасителните съдове, за да се 
осигури безопасен достъп до спасителните съдове след спускането им. 
 
.3. „Пункт за качване“ е мястото, от което лицата се качват в спасителния съд.  Пунктът за качване може 
също да служи като сборен пункт, при условие че има достатъчно място и дейностите на сборния пункт 
могат безопасно да се извършват там. 
 
.4. „Спускане чрез свободно изплаване“ е този метод за спускане на спасителен съд, при който 
плавателният съд автоматично се освобождава от потъващия плавателен съд и е готов за използване. 
 
.5. „Спускане със свободно падане“ е този метод за спускане на спасителен съд, при който плавателният 
съд с напълно окомплектован екипаж и оборудване на борда се освобождава и пада свободно в морето 
без никакви ограничителни средства. 
 
.6. „Водолазен костюм“ е защитен костюм, който намалява топлинните загуби на тялото на човек, който го 
носи в студена вода. 
 
.7.  „Надуваем уред“ е уред, чиято плаваемост зависи от неподвижни газови камери и който обикновено се 
държи ненадут до момента, в който е готов за употреба. 
 
.8. „Надувен уред“ е уред, чиято плаваемост зависи от неподвижни газови камери и който обикновено се 
поддържа надут и готов за употреба по всяко време. 
 
.9. „Устройство или съоръжение за спускане на вода“ е средство за безопасно прехвърляне на 
спасителен съд или дежурна лодка от мястото им за съхранение във водата. 
 
.10. „Система за морска евакуация“ е уред, предназначен за бързо прехвърляне на голям брой лица от 
пункт за качване на борда чрез преминаване към плаваща платформа за последващо качване в свързани 
спасителни съдове или директно в свързани спасителни съдове. 
 
.11. „Ново спасително средство или приспособление“ е спасително средство или приспособление с нови 
характеристики, които не са напълно обхванати от разпоредбите на настоящата глава, но които 
осигуряват равен или по-висок стандарт на безопасност. 
 
.12. „Дежурна лодка“ е лодка, предназначена за оказване на помощ и спасяване на хора в беда и за 
навигиране на спасителни съдове.  
 
.13. „Изтегляне“ е безопасното спасяване на оцелелите лица. 
 
.14.  „Светлоотразителен материал“ е материал, който отразява в противоположна посока насочен към 
него светлинен лъч. 
50 
 
.15.  „Спасителен съд“ е плавателен съд, способен да поддържа безопасността на хора в беда от 
момента на напускане на плавателния съд. 
 
.16. „Предпазно термо средство“ е чанта или костюм от водоустойчив материал с ниска топлопроводимост. 
 
8.2 Комуникации 
8.2.1. Плавателните съдове трябва да са оборудвани със следните радиоспасителни средства: 
 
.1. на всеки пътнически високоскоростен плавателен съд и на всеки товарен високоскоростен плавателен 
съд с брутен тонаж, равен или по-голям от 500 бруто тона, се осигуряват най-малко три двупосочни УКВ 
радиотелефонни апарата. Тези апарати съответстват на стандарти за функциониране, които са поне 
толкова стриктни, колкото са тези, приети от Организацията; 
 
.2. от всяка страна на всеки пътнически високоскоростен плавателен съд и на всеки товарен 
високоскоростен плавателен съд с брутен тонаж, равен или по-голям от 500 бруто тона, се пренася най-
малко едно локализиращо устройство.   Това локализиращо устройство съответства на стандарти за 
функциониране, които са поне толкова стриктни, колкото са тези, приети от Организацията. 
Локализиращите устройства се съхраняват на такива места, че да могат бързо да бъдат поставени във 
всеки от спасителните плотове.  Като алтернатива във всеки спасителен съд се съхранява по едно 
локализиращо устройство. 
 
8.2.2. Плавателните съдове се оборудват със следните бордови комуникационни и алармени системи: 
.1. аварийни средства, включващи неподвижно или преносимо оборудване или и двете за двупосочна 
комуникация между пунктовете за аварийно управление, пунктовете за събиране и качване и 
стратегическите позиции на борда;и 
.2. обща аварийна алармена система, отговаряща на изискванията на правило ІІІ/50 от Конвенцията, 
която да се използва за призоваване на пътниците и екипажа към сборните пунктове и за предприемане 
на действията, включени в поименния списък на сборните пунктове. Системата следва да бъде 
допълнена от корабната високоговорителна уредба или други подходящи средства за комуникация. 
Системите трябва да могат да се управляват от работното отделение. 
 
8.2.3. Сигнално оборудване 
 
8.2.3.1. Всички плавателни съдове се оборудват с преносима дневна сигнална лампа, която може да се 
използва в работното отделение по всяко време и която е независима от основния източник на 
електрозахранване на плавателния съд. 
 
8.2.3.2. Плавателните съдове следва да бъдат оборудвани с не по-малко от 12 сигнални ракети, тип 
„парашут“, отговарящи на изискванията на правило III/35 от Конвенцията, съхранявани в или близо до 
работното отделение. 
8.3 Лични спасителни средства 
8.3.1. Когато пътниците или екипажът имат достъп до открити палуби при нормални експлоатационни 
условия, се осигурява най-малко по един спасителен пояс от всяка страна на плавателния съд, който 
може бързо да се освободи от контролното отделение и от място на или в близост до мястото на 
съхранение, със самоактивираща се светлина и самоактивиращ се димен сигнал.  Разположението и 
обезопасяването на самоактивиращия се димен сигнал трябва да бъдат такива, че да не може да се 
освобождава или задейства единствено от ускоренията, предизвикани от сблъсъци или удар в бряг. 
 
8.3.2. В близост до всеки нормален изход от плавателния съд и на всяка открита палуба, до която 
пътниците и екипажът имат достъп, се осигурява най-малко един спасителен пояс, при условие че са 
инсталирани най-малко два. 
 
8.3.3. Спасителните пояси, монтирани в близост до всеки нормален изход от плавателния съд, трябва да 
бъдат снабдени със спасителни въжета с дължина най-малко 30 m. 
 
8.3.4. Не по-малко от половината от общия брой спасителни пояси следва да бъдат оборудвани със 
самоактивиращи се светлини.   Спасителните пояси със самоактивиращи се светлини обаче не включват 
тези с въжета съгласно 8.3.3. 
 
8.3.5. Следва да се предвиди спасителна жилетка, отговаряща на изискванията на правило III/32.1 или 
III/32.2 от Конвенцията, за всяко лице на борда на плавателния съд и, освен това: 
 
.1.  трябва да се осигурят спасителни жилетки, подходящи за деца, на брой поне 10% от броя на 
пътниците на борда или достатъчна бройка, за да може да се предостави спасителна жилетка на всяко 
дете;